CELEX: 31993R3329
Language: hr
Date: 1993-11-29 00:00:00
Title: : Uredba Vijeća (EZ) br. 3329/93 od 29. studenoga 1993. o sklapanju Sporazuma o ribarstvu između Europske ekonomske zajednice i Vlade Zajednice Dominike

04/Sv. 007
            
            
               HR
            
            
               Službeni list Europske unije
            
            
               17
            
         31993R3329
   
               L 299/1
            
            
               SLUŽBENI LIST EUROPSKE UNIJE
            
            
               29.11.1993.
            
         UREDBA VIJEĆA (EZ) br. 3329/93
   od 29. studenoga 1993.
   o sklapanju Sporazuma o ribarstvu između Europske ekonomske zajednice i Vlade Zajednice Dominike
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 43.,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da su Zajednica i Dominika pregovarale i parafirale Sporazum o ribarstvu, koji na uzajamnoj osnovi jamči ribarima Zajednice mogućnosti ribolova u vodama nad kojima Zajednica Dominike ima suverenost ili nadležnost, a ribarima iz Dominike mogućnosti ribolova u ribolovnoj zoni Zajednice u obalnim vodama francuskih departmana Guadeloupe i Martinique;
   budući da je u interesu Zajednice da se taj Sporazum odobri,
   DONIJELO JE OVU UREDBU:
   Članak 1.
   Ovime se u ime Zajednice odobrava Sporazum o ribarstvu između Europske ekonomske zajednice i Vlade Zajednice Dominike.
   Tekst Sporazuma priložen je ovoj Uredbi.
   Članak 2.
   Ovime se ovlašćuje predsjednik Vijeća da pošalje obavijest predviđenu u članku 14. Sporazuma i da odredi osobu ovlaštenu za potpisivanje Sporazuma kako bi isti bio obvezujući za Zajednicu.
   Članak 3.
   Ova Uredba stupa na snagu trećeg dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 29. studenoga 1993.
      
         
            Za Vijeće
         
         
            Predsjednik
         
         G. COËME
      
   
   
      (1)  Mišljenje doneseno 17. studenoga 1993. (još nije objavljeno u Službenom listu).